**METODOLOGIE-CADRU din 1 februarie 2024**

de organizare și desfășurare a examenelor de absolvire, licență/diplomă și disertație

**EMITENT:** MINISTERUL EDUCAȚIEI

**PUBLICAT ÎN:** MONITORUL OFICIAL nr. 118 din 9 februarie 2024

**Data intrării in vigoare : 9 februarie 2024**

**Forma actualizată valabilă la data de : 23 aprilie 2025**

**Prezenta formă actualizată este valabilă de la 31 decembrie 2024 până la 24 aprilie 2025**

 Aprobat prin <LLNK 12024 3691 50NU01 0 38>ORDINUL nr. 3.691 din 1 februarie 2024, publicat în Monitorul Oficial al României, Partea I, nr. 118 din 9 februarie 2024.

──────────

 \*) Notă CTCE:

 Forma consolidată a <LLNK 12024 0270NU21 0 39>METODOLOGIEI-CADRU din 1 februarie 2024, publicate în Monitorul Oficial nr. 118 din 9 februarie 2024, la data de 23 aprilie 2025 este realizată prin includerea modificărilor și completărilor aduse de: <LLNK 12024 7843 50NU01 0 39>ORDINUL nr. 7.843 din 20 decembrie 2024.

 Conținutul acestui act aparține exclusiv S.C. Centrul Teritorial de Calcul Electronic S.A. Piatra-Neamț și nu este un document cu caracter oficial, fiind destinat informării utilizatorilor.

──────────

 <LLNK 12024 7843 50NU01 0 56>Articolul II din ORDINUL nr. 7.843 din 2024 prevede:

 Articolul II

 Instituțiile de învățământ superior acreditate sau autorizate provizoriu elaborează și aplică propriul regulament de organizare și desfășurare a examenelor de absolvire, licență/diplomă și disertație, în conformitate cu <LLNK 12024 0272NU21 0 17>metodologia-cadru aprobată prin <LLNK 12024 3691 52NU01 0 44>Ordinul ministrului educației nr. 3.691/2024, cu modificările și completările ulterioare, începând cu anul universitar 2025-2026.

──────────

 CAP. I

 Dispoziții generale

 ART. 1

 Examenele de absolvire, licență/diplomă și disertație se organizează și se desfășoară numai de către instituțiile de învățământ superior acreditate, pe baza unui regulament propriu, pentru fiecare ciclu de studii, aprobat de senatul universitar și publicat pe site-ul web al instituției de învățământ superior.

 ART. 2

 Regulamentul propriu privind organizarea și desfășurarea examenelor de absolvire, licență/diplomă și disertație, denumit în continuare regulament propriu, se elaborează în conformitate cu prezenta metodologie-cadru, cu respectarea prevederilor legale în vigoare.

 ART. 3

 Prevederile din prezenta metodologie-cadru se aplică în mod similar și pentru:

 a) învățământul superior dual;

 b) învățământul universitar organizat în baza <LLNK 12004 288 12 261 0 20>Legii nr. 288/2004\*) privind organizarea studiilor universitare, cu modificările și completările ulterioare, respectiv a <LLNK 12011 01 12 201 0 36>Legii educației naționale nr. 1/2011, cu modificările și completările ulterioare.

 \*) <LLNK 12004 288 12 261 0 18>Legea nr. 288/2004 a fost abrogată prin <LLNK 12023 199 12 221 0 18>Legea nr. 199/2023.

 CAP. II

 Organizarea și desfășurarea examenului de absolvire

 ART. 4

 Programele de studii universitare de scurtă durată organizate în baza <LLNK 12023 199 12 221 0 42>Legii învățământului superior nr. 199/2023, cu modificările și completările ulterioare, se finalizează cu examen de absolvire conform prevederilor <LLNK 12023 199 12 223 72>art. 36 alin. (1) lit. a) din Legea învățământului superior nr. 199/2023, cu modificările și completările ulterioare.

 ART. 5

 (1) Programele de studii superioare de scurtă durată organizate în baza <LLNK 11978 28 10 701 0 45>Legii educației și învățământului nr. 28/1978, abrogată prin <LLNK 11995 84 13 2V1 0 32>Legea învățământului nr. 84/1995\*\*), republicată, cu modificările și completările ulterioare, se finalizează cu examen de absolvire.

 \*\*) <LLNK 11995 84 13 2V1 0 17>Legea nr. 84/1995 a fost abrogată prin <LLNK 12011 01 12 201 0 16>Legea nr. 1/2011.

 (2) Instituțiile de învățământ superior acreditate care organizează examene de absolvire a studiilor superioare de scurtă durată, organizate în baza <LLNK 11978 28 10 701 0 45>Legii educației și învățământului nr. 28/1978 și a <LLNK 11995 84 13 2V1 0 45>Legii învățământului nr. 84/1995, republicată, cu modificările și completările ulterioare, prevăd în regulamentul propriu un capitol distinct privind organizarea și desfășurarea acestor examene, cu respectarea prevederilor legale în vigoare.

 ART. 6

 (1) În situațiile prevăzute de <LLNK 12000 60 10 201 0 17>Legea nr. 60/2000 privind dreptul absolvenților învățământului superior particular de a susține examenul de absolvire a studiilor la instituții de învățământ superior de stat acreditate, susținerea examenului de absolvire este condiționată de promovarea de către absolvenți a unui examen de selecție.

 (2) Examenul de selecție se organizează și se desfășoară în cadrul instituțiilor de învățământ superior acreditate în care se va susține ulterior și examenul de absolvire.

 (3) Examenul de selecție promovat este recunoscut în toate sesiunile ulterioare de examene de absolvire, dar numai în cadrul instituției la care a fost susținut și promovat.

 (4) Instituțiile de învățământ superior acreditate care organizează și desfășoară examen de selecție prevăd în regulamentul propriu un capitol distinct privind organizarea și desfășurarea examenului de selecție, cu respectarea prevederilor legale în vigoare.

 ART. 7

 Pot susține examen de absolvire:

 a) absolvenții programelor de studii acreditate sau autorizate să funcționeze provizoriu existente, lichidate sau intrate în lichidare, din cadrul ciclului scurt de studii universitare organizate în baza <LLNK 12023 199 12 221 0 42>Legii învățământului superior nr. 199/2023, cu modificările și completările ulterioare;

 b) absolvenții care au promovat examenul de selecție, potrivit prevederilor art. 6;

 c) absolvenții programelor de studii superioare de scurtă durată, organizate în baza <LLNK 11978 28 10 701 0 45>Legii educației și învățământului nr. 28/1978 și a <LLNK 11995 84 13 2V1 0 45>Legii învățământului nr. 84/1995, republicată, cu modificările și completările ulterioare, autorizate să funcționeze provizoriu sau acreditate în condițiile legii.

 ART. 8

 (1) Instituțiile de învățământ superior acreditate organizează și desfășoară examen de absolvire pentru:

 a) absolvenții proprii ai programelor de studii universitare de scurtă durată acreditate;

 b) absolvenții programelor de studii universitare de scurtă durată autorizate să funcționeze provizoriu, pentru care au, în același domeniu de studii universitare de licență, un alt program de studii universitare de scurtă durată sau un alt program de studii universitare de licență acreditat;

 c) absolvenții programelor de studii universitare de scurtă durată organizate în baza <LLNK 12023 199 12 221 0 42>Legii învățământului superior nr. 199/2023, cu modificările și completările ulterioare, proveniți din alte instituții de învățământ superior;

 d) absolvenții programelor de studii superioare de scurtă durată, organizate în baza <LLNK 11978 28 10 701 0 45>Legii educației și învățământului nr. 28/1978 și a <LLNK 11995 84 13 2V1 0 45>Legii învățământului nr. 84/1995, republicată, cu modificările și completările ulterioare, programe autorizate să funcționeze provizoriu sau acreditate în condițiile legii;

 e) absolvenții programelor de studii universitare de scurtă durată, organizate în baza <LLNK 12023 199 12 221 0 42>Legii învățământului superior nr. 199/2023, cu modificările și completările ulterioare, care nu mai funcționează la nivel național, dacă au avut respectivul program de studii acreditat.

 (2) Pentru absolvenții programelor de studii universitare de scurtă durată autorizate sau acreditate intrate în lichidare se aplică în mod corespunzător prevederile alin. (1) lit. a), b), d) și e).

 (la 31-12-2024 Articolul 8 , Capitolul II a fost completat de <LLNK 12024 7843 50NU01 0131>Punctul 1. , Articolul I din ORDINUL nr. 7.843 din 2024)

 ART. 9

 Instituțiile de învățământ superior acreditate care organizează și desfășoară examen de absolvire a studiilor superioare de scurtă durată, respectiv a studiilor universitare - ciclul scurt, pentru absolvenții altor instituții de învățământ superior acreditate sau autorizate provizoriu, prevăd în regulamentul propriu un capitol distinct privind organizarea și desfășurarea acestor examene, inclusiv precizarea modalității acoperirii cheltuielilor, cu respectarea prevederilor legale în vigoare.

 ART. 10

 (1) Instituțiile de învățământ superior acreditate, aflate în monitorizare specială, pot organiza examene de finalizare a studiilor pentru absolvenții proprii ai programelor de studii universitare de scurtă durată numai în cazul în care nu sunt emise reglementări restrictive în acest sens.

 (2) Instituțiile de învățământ superior acreditate, intrate în lichidare, pot organiza examene de finalizare a studiilor pentru absolvenții proprii ai programelor de studii universitare de scurtă durată, în condițiile legii, până la finalizarea studiilor ultimei promoții înmatriculate înainte de intrarea în lichidare.

 ART. 11

 Absolvenții unei instituții de învățământ superior acreditate se pot înscrie și pot susține examenul de absolvire la o altă instituție de învățământ superior acreditată, cu aprobarea senatelor universitare ale celor două instituții de învățământ superior, după avizul favorabil al consiliilor de administrație.

 ART. 12

 (1) Absolvenții programelor de studii universitare de scurtă durată care provin din instituții de învățământ superior autorizate provizoriu susțin examenul de absolvire în cadrul instituțiilor de învățământ superior acreditate, care școlarizează programe identice sau similare, în baza unui protocol încheiat între cele două instituții de învățământ superior, cu aprobarea senatelor universitare, după avizul favorabil al consiliilor de administrație. Programele de studii universitare cu profil similar sunt stabilite de către Agenția Română de Asigurare a Calității în Învățământul Superior și aprobate prin ordin al ministrului educației.

 (2) Înscrierea absolvenților pentru examenul de absolvire se realizează de către instituția de învățământ superior în care au urmat studiile, în baza protocolului încheiat între cele două instituții de învățământ superior, prevăzut la alin. (1), cu respectarea prevederilor legale în vigoare.

 ART. 13

 (1) Examenul de absolvire constă în două probe, după cum urmează:

 a) proba de evaluare a cunoștințelor fundamentale și de specialitate;

 b) proba de prezentare și susținere publică a lucrării de absolvire.

 (la 31-12-2024 Alineatul (1) , Articolul 13 , Capitolul II a fost modificat de <LLNK 12024 7843 50NU01 0131>Punctul 2. , Articolul I din ORDINUL nr. 7.843 din 2024)

 (2) Regulamentul propriu al fiecărei instituții de învățământ superior acreditate va preciza, în funcție de specificul fiecărui program, numărul probelor și modul de susținere a acestora (oral, scris, probă practică).

 (3) Probele menționate la alin. (1) pentru examenul de absolvire se desfășoară în prezența, în același loc și în același moment, a comisiei/comisiilor de examen specifice fiecărei probe și a examinatului.

 (la 31-12-2024 Alineatul (3) , Articolul 13 , Capitolul II a fost modificat de <LLNK 12024 7843 50NU01 0131>Punctul 3. , Articolul I din ORDINUL nr. 7.843 din 2024)

 (4) Prin derogare de la prevederile alin. (3), pe perioada instituirii stării de alertă, de necesitate sau de urgență, în baza autonomiei universitare, cu respectarea calității actului didactic și cu asumarea răspunderii publice, probele menționate la alin. (1) pentru examenul de absolvire se pot desfășura și online, în baza unei proceduri aprobate de către senatul universitar, cu condiția ca instituția de învățământ superior să dispună de o platformă electronică adecvată. Susținerea în varianta online trebuie să fie înregistrată integral, pentru fiecare absolvent în parte, și arhivată la nivelul facultății.

 (la 31-12-2024 Alineatul (4) , Articolul 13 , Capitolul II a fost modificat de <LLNK 12024 7843 50NU01 0131>Punctul 4. , Articolul I din ORDINUL nr. 7.843 din 2024)

 (5) Prezentarea și susținerea lucrării de absolvire sunt publice.

 (6) Tematica și bibliografia se publică pe site-ul web al instituției de învățământ superior.

 ART. 14

 (1) Media de promovare a examenului de absolvire trebuie să fie cel puțin 6,00.

 (2) Notele acordate de membrii comisiei de examen sunt numere întregi de la 1 la 10.

 (3) Nota de promovare pentru fiecare probă a examenului de absolvire trebuie să fie cel puțin 5,00, indiferent de numărul probelor.

 (4) Media probei/probelor, calculată ca medie aritmetică a notelor acordate exclusiv de membrii comisiei de examen, se determină cu două zecimale, fără rotunjire.

 (5) Media examenului de absolvire se calculează cu două zecimale, fără rotunjire, exclusiv în baza mediei probei/probelor.

 (6) Componența comisiilor pentru examenele de absolvire și a comisiilor pentru soluționarea contestațiilor, precum și numărul membrilor acestora nu se modifică pe durata examenelor de finalizare a studiilor.

 (7) Deliberarea comisiilor cu privire la stabilirea rezultatelor examenului de absolvire nu este publică.

 (8) Luarea deciziilor în cadrul comisiei este reglementată prin regulamentul propriu.

 (9) Rezultatele fiecărei probe se comunică prin afișare, în termen de cel mult 48 de ore de la data susținerii acesteia, la avizierul facultății organizatoare și pe pagina web a instituției de învățământ superior.

 CAP. III

 Organizarea și desfășurarea examenului de licență/diplomă

 ART. 15

 Programele de studii universitare de licență se finalizează cu examen de licență pentru ciclul de studii universitare de licență sau cu examen de diplomă pentru învățământul universitar de licență din domeniul științelor inginerești.

 ART. 16

 (1) Programele de studii superioare de lungă durată organizate în baza <LLNK 11978 28 10 701 0 45>Legii educației și învățământului nr. 28/1978 și a <LLNK 11995 84 13 2V1 0 45>Legii învățământului nr. 84/1995, republicată, cu modificările și completările ulterioare, se finalizează cu examen de licență/diplomă.

 (2) Instituțiile de învățământ superior acreditate care organizează și desfășoară examene de finalizare a studiilor organizate în baza <LLNK 11978 28 10 701 0 45>Legii educației și învățământului nr. 28/1978 și a <LLNK 11995 84 13 2V1 0 45>Legii învățământului nr. 84/1995, republicată, cu modificările și completările ulterioare, prevăd în regulamentul propriu un capitol distinct privind organizarea și desfășurarea acestor examene, cu respectarea prevederilor legale în vigoare.

 ART. 17

 (1) În situațiile prevăzute de <LLNK 12000 60 10 201 0 17>Legea nr. 60/2000 privind dreptul absolvenților învățământului superior particular de a susține examenul de finalizare a studiilor la instituții de învățământ superior de stat acreditate, susținerea examenului de licență/diplomă este condiționată de promovarea de către absolvenți a unui examen de selecție.

 (2) Examenul de selecție se organizează și se desfășoară în cadrul instituțiilor de învățământ superior acreditate în care se va susține ulterior și examenul de licență/diplomă.

 (3) Examenul de selecție promovat este recunoscut în toate sesiunile ulterioare de examene de licență/diplomă, dar numai în cadrul instituției la care a fost susținut și promovat.

 (4) Instituțiile de învățământ superior acreditate care organizează și desfășoară examen de selecție prevăd în regulamentul propriu un capitol distinct privind organizarea și desfășurarea examenului de selecție, cu respectarea prevederilor legale în vigoare.

 ART. 18

 Pot susține examen de licență/diplomă:

 a) absolvenții programelor de studii universitare de licență acreditate sau autorizate să funcționeze provizoriu existente, lichidate sau intrate în lichidare;

 b) absolvenții care au promovat examenul de selecție, potrivit prevederilor art. 17.

 ART. 19

 (1) Instituțiile de învățământ superior acreditate organizează și desfășoară examen de licență/diplomă pentru:

 a) absolvenții proprii ai programelor de studii universitare de licență acreditate, în condițiile legii;

 b) absolvenții programelor de studii universitare de licență autorizate să funcționeze provizoriu, pentru care au, în același domeniu de licență, programe de studii universitare de licență acreditate;

 c) absolvenții programelor de studii universitare de licență, proveniți din alte instituții de învățământ superior;

 d) absolvenții programelor de studii universitare de licență autorizate să funcționeze provizoriu, dacă în cadrul instituției există un alt program de studii acreditat într-un domeniu similar cu programul de studii autorizat în conformitate cu ordinul privind aprobarea nomenclatorului programelor de studii cu profil similar;

 e) absolvenții programelor de studii universitare de licență, organizate în baza <LLNK 12023 199 12 221 0 42>Legii învățământului superior nr. 199/2023, cu modificările și completările ulterioare, care nu mai funcționează la nivel național, dacă au avut respectivul program de studii acreditat.

 (1^1) Pentru absolvenții programelor autorizate sau acreditate intrate în lichidare se aplică în mod corespunzător prevederile alin. (1) lit. a), b), d) și e).

 (la 31-12-2024 Articolul 19 , Capitolul III a fost completat de <LLNK 12024 7843 50NU01 0131>Punctul 5. , Articolul I din ORDINUL nr. 7.843 din 2024)

 (2) În situații excepționale, temeinic argumentate, o instituție de învățământ superior acreditată poate organiza examene de finalizare a studiilor universitare la specializări autorizate să funcționeze provizoriu unice în domeniul de licență din cadrul instituției respective, cu avizul Agenției Române de Asigurare a Calității în Învățământul Superior.

 (3) Prin excepție de la prevederile alin. (1) lit. e), în situația în care respectivul program de studii nu a fost acreditat la nicio instituție de învățământ superior, respectivii absolvenți pot susține examenul de absolvire la instituții de învățământ superior acreditate stabilite de către Agenția Română de Asigurare a Calității în Învățământul Superior prin nomenclatorul programelor de studii cu profil similar.

 ART. 20

 Instituțiile de învățământ superior acreditate care organizează și desfășoară examen de licență/diplomă pentru absolvenții altor instituții de învățământ superior acreditate sau autorizate provizoriu prevăd în regulamentul propriu un capitol distinct privind organizarea și desfășurarea acestor examene, inclusiv cu precizarea modalității acoperirii cheltuielilor, cu respectarea prevederilor legale în vigoare.

 ART. 21

 (1) Absolvenții programelor de studii/specializărilor autorizate provizoriu sau acreditate lichidate, care nu mai funcționează la nivel național, care nu au susținut sau nu au promovat examenele de finalizare a studiilor pot susține examenul de licență/diplomă la instituții de învățământ superior acreditate care au programe de studii universitare de licență/specializări acreditate similare, stabilite de către Agenția Română de Asigurare a Calității în Învățământul Superior.

 (2) Instituțiile de învățământ superior acreditate, aflate în monitorizare specială, pot organiza examene de finalizare a studiilor pentru absolvenții proprii numai în cazul în care nu sunt emise reglementări restrictive în acest sens.

 (3) Instituțiile de învățământ superior acreditate, intrate în lichidare, pot organiza examene de finalizare a studiilor pentru absolvenții proprii, în condițiile legii, până la finalizarea studiilor ultimei promoții înmatriculate înainte de intrarea în lichidare.

 ART. 22

 Absolvenții unei instituții de învățământ superior acreditate se pot înscrie și pot susține examenul de licență/diplomă la o altă instituție de învățământ superior acreditată, cu aprobarea senatelor universitare ale celor două instituții de învățământ superior, după avizul favorabil al consiliilor de administrație.

 ART. 23

 (1) Absolvenții care provin din instituții de învățământ superior autorizate provizoriu susțin examenul de licență/diplomă în cadrul instituțiilor de învățământ superior acreditate, care școlarizează programe identice sau similare, în baza unui protocol încheiat între cele două instituții de învățământ superior, cu aprobarea senatelor universitare, după avizul favorabil al consiliilor de administrație. Programele de studii „similare“ sunt stabilite de către Agenția Română de Asigurare a Calității în Învățământul Superior.

 (2) Înscrierea absolvenților pentru examenul de licență/diplomă se realizează de către instituția de învățământ superior în care au urmat studiile, în baza protocolului încheiat între cele două instituții de învățământ superior, prevăzut la alin. (1), cu respectarea prevederilor legale în vigoare.

 ART. 24

 (1) Examenul de licență/diplomă constă în două probe, după cum urmează:

 a) proba de evaluare a cunoștințelor fundamentale și de specialitate;

 b) proba de prezentare și susținere publică a lucrării de licență/proiectului de diplomă.

 (la 31-12-2024 Alineatul (1) , Articolul 24 , Capitolul III a fost modificat de <LLNK 12024 7843 50NU01 0131>Punctul 6. , Articolul I din ORDINUL nr. 7.843 din 2024)

 (2) Regulamentul propriu al fiecărei instituții de învățământ superior acreditate va preciza, în funcție de specificul fiecărui program, numărul probelor și modul de susținere a acestora (oral, scris, probă practică).

 (3) Probele menționate la alin. (1) pentru examenul de licență/diplomă se desfășoară în prezența, în același loc și în același moment, a comisiei/comisiilor de examen specifice fiecărei probe și a examinatului.

 (la 31-12-2024 Alineatul (3) , Articolul 24 , Capitolul III a fost modificat de <LLNK 12024 7843 50NU01 0131>Punctul 7. , Articolul I din ORDINUL nr. 7.843 din 2024)

 (4) Prin derogare de la prevederile alin. (3), pe perioada instituirii stării de alertă, de necesitate sau de urgență, în baza autonomiei universitare, cu respectarea calității actului didactic și cu asumarea răspunderii publice, probele menționate la alin. (1) pentru examenul de licență/diplomă se pot desfășura și online, în baza unei proceduri aprobate de către senatul universitar, cu condiția ca instituția de învățământ superior să dispună de o platformă electronică adecvată. Susținerea în varianta online trebuie să fie înregistrată integral, pentru fiecare absolvent în parte, și arhivată la nivelul facultății.

 (la 31-12-2024 Alineatul (4) , Articolul 24 , Capitolul III a fost modificat de <LLNK 12024 7843 50NU01 0131>Punctul 8. , Articolul I din ORDINUL nr. 7.843 din 2024)

 (5) Prezentarea și susținerea lucrării de licență/proiectului de diplomă sunt publice.

 (6) Tematica și bibliografia se publică pe site-ul web al instituției de învățământ superior.

 ART. 25

 (1) Media de promovare a examenului de licență/diplomă trebuie să fie cel puțin 6,00.

 (2) Notele acordate de membrii comisiei de examen sunt numere întregi de la 1 la 10.

 (3) Nota de promovare pentru fiecare probă a examenului de licență trebuie să fie cel puțin 5,00, indiferent de numărul probelor.

 (4) Media probei/probelor, calculată ca medie aritmetică a notelor acordate exclusiv de membrii comisiei de examen, se determină cu două zecimale, fără rotunjire.

 (5) Media examenului de licență/diplomă se calculează cu două zecimale, fără rotunjire, exclusiv în baza mediei probei/probelor.

 (6) Componența comisiilor pentru examenele de licență/diplomă și a comisiilor pentru soluționarea contestațiilor, precum și numărul membrilor acestora nu se modifică pe durata examenelor de finalizare a studiilor.

 (7) Deliberarea comisiilor cu privire la stabilirea rezultatelor examenului de licență/diplomă nu este publică.

 (8) Luarea deciziilor în cadrul comisiei este reglementată prin regulamentul propriu.

 (9) Rezultatele fiecărei probe se comunică prin afișare, în termen de cel mult 48 de ore de la data susținerii acesteia, la avizierul facultății organizatoare și pe pagina web a instituției de învățământ superior.

 CAP. IV

 Organizarea și desfășurarea examenului de disertație

 ART. 26

 Programele de studii universitare de master, organizate în baza <LLNK 12004 288 12 261 0 18>Legii nr. 288/2004 privind organizarea studiilor universitare, cu modificările și completările ulterioare, și a <LLNK 12011 01 12 201 0 36>Legii educației naționale nr. 1/2011, cu modificările și completările ulterioare, respectiv a <LLNK 12023 199 12 221 0 42>Legii învățământului superior nr. 199/2023, cu modificările și completările ulterioare, se finalizează cu examen de disertație.

 ART. 27

 Absolvenții unei instituții de învățământ superior acreditate se pot înscrie și pot susține examenul de disertație la o altă instituție de învățământ superior acreditată, dacă programul de studii de masterat urmat are aceeași denumire și este organizat în același domeniu de studiu, cu aprobarea senatelor universitare ale celor două instituții de învățământ superior, după avizul favorabil al consiliilor de administrație.

 ART. 28

 (1) O instituție de învățământ superior acreditată organizează și desfășoară examen de disertație pentru absolvenții proprii, din promoția curentă și din promoțiile anterioare, atât de la studiile universitare de masterat, cât și de la studiile postuniversitare de masterat organizate în baza Legii nr. 84/1995, republicată, cu modificările și completările ulterioare.

 (2) O instituție de învățământ superior acreditată poate organiza examen de disertație pentru absolvenții altor instituții de învățământ superior acreditate, dacă are în structură programe de studii universitare de masterat cu aceeași denumire și în același domeniu de studiu, în condițiile prevăzute de regulamentul propriu, cu respectarea prevederilor legale.

 (3) Instituțiile de învățământ superior acreditate care organizează și desfășoară examen de disertație pentru absolvenții altor instituții de învățământ superior acreditate prevăd în regulamentul propriu un capitol distinct privind organizarea și desfășurarea acestor examene, inclusiv precizarea modalității acoperirii cheltuielilor, cu respectarea prevederilor legale în vigoare.

 ART. 29

 (1) Pentru ciclul de studii universitare de masterat, examenul de disertație constă în prezentarea și susținerea lucrării de disertație.

 (2) Pentru studii universitare oferite comasat de licență și master - în cazul profesiilor reglementate, probele care constituie examenul de disertație și modalitatea de susținere a acestora sunt stabilite de către senatul universitar în funcție de specificul programului de studii oferit comasat.

 (3) Susținerea lucrării de disertație este publică și se desfășoară în prezența, în același loc și în același moment, a comisiei de examen și a examinatului.

 (4) Prin derogare de la prevederile alin. (3), pe perioada instituirii stării de alertă, de necesitate sau de urgență, în baza autonomiei universitare, cu respectarea calității actului didactic și cu asumarea răspunderii publice, susținerea lucrării de disertație se poate desfășura și online, în baza unei proceduri aprobate de către senatul universitar, cu condiția ca universitatea să dispună de o platformă electronică adecvată. Susținerea în varianta online trebuie să fie înregistrată integral, pentru fiecare absolvent în parte, și arhivată la nivelul facultății.

 (5) Notele acordate de membrii comisiei de examen sunt numere întregi de la 1 la 10.

 (6) Media de promovare a examenului de disertație trebuie să fie cel puțin 6,00.

 (7) Media examenului de disertație se calculează cu două zecimale, fără rotunjire, exclusiv pe baza notelor acordate de către membrii comisiei de examen.

 (8) Componența comisiilor pentru examenele de disertație și a comisiilor pentru soluționarea contestațiilor, precum și numărul membrilor acestora nu se modifică pe durata examenelor de finalizare a studiilor.

 (9) Deliberarea comisiilor cu privire la stabilirea rezultatelor examenului de disertație nu este publică.

 (10) Luarea deciziilor în cadrul comisiei este reglementată prin regulamentul propriu.

 (11) Rezultatele se comunică prin afișare, în termen de cel mult 48 de ore de la data susținerii, la avizierul facultății organizatoare și pe pagina web a instituției de învățământ superior.

 CAP. V

 Dispoziții finale

 ART. 30

 (1) Absolvenții programelor de studii universitare integrate le finalizează cu susținerea publică a unei lucrări de absolvire/licență/diplomă/disertație, conform structurii și modalității stabilite în acordul interinstituțional și în conformitate cu regulamentele instituției de învățământ superior din România privind examenele de finalizare a studiilor.

 (2) Alegerea temei pentru lucrarea de absolvire/licență/diplomă/disertație se va realiza în conformitate cu prevederile acordului interinstituțional.

 (3) În cazul absolvenților care aleg susținerea examenului de finalizare a studiilor în cadrul instituției de învățământ superior din România, pentru redactarea și coordonarea lucrării de absolvire/licență/diplomă/disertație, precum și pentru organizarea, desfășurarea și susținerea examenelor de finalizare a studiilor se aplică prevederile regulamentelor instituției de învățământ superior din România privind examenele de finalizare a studiilor, precum și cele ale acordului interinstituțional.

 (4) Pentru programele de studii universitare integrate, examenele de finalizare se pot desfășura și online, în baza acordului interinstituțional și a unei proceduri aprobate de către senatul universitar, cu condiția ca instituția de învățământ superior să dispună de o platformă electronică adecvată. Susținerea în varianta online trebuie să fie înregistrată integral, pentru fiecare absolvent în parte, și arhivată la nivelul facultății.

 ART. 31

 Absolvenții programelor de studii universitare din cadrul învățământului superior dual susțin examenul de finalizare a studiilor conform metodologiilor proprii ale instituțiilor, elaborate în baza prevederilor legale în vigoare pentru nivelurile de calificare 5, 6, 7 și 8 și a acordului interinstituțional.

 ART. 32

 (1) Pentru un program de studii universitare, examenul de finalizare a studiilor se organizează și se desfășoară în aceleași condiții pentru toți absolvenții, numai în cadrul instituției de învățământ superior care organizează examenul de finalizare a studiilor, indiferent de forma de învățământ parcursă sau de instituția de învățământ superior absolvită.

 (2) Prin excepție de la prevederile alin. (1), pentru situații deosebite, temeinic motivate, instituția organizatoare poate desfășura susținerea examenelor de licență în locațiile aparținând instituțiilor de învățământ superior de unde provin candidații, în baza unui protocol încheiat între cele două instituții de învățământ superior, numai cu aprobarea Ministerului Educației, precum și conform prevederilor art. 30.

 ART. 33

 (1) Înscrierea candidaților pentru examenul de finalizare a studiilor se realizează la sediile instituțiilor de învățământ superior, conform calendarului aprobat prin regulamentul propriu de finalizare a studiilor.

 (2) Din componența dosarului de examen, conform <LLNK 12016 41182 321 0 46>Ordonanței de urgență a Guvernului nr. 41/2016 privind stabilirea unor măsuri de simplificare la nivelul administrației publice centrale, administrației publice locale și al instituțiilor publice și pentru modificarea și completarea unor acte normative, aprobată cu modificări prin <LLNK 12017 179 10 201 0 18>Legea nr. 179/2017, cu modificările și completările ulterioare, se elimină cerința de depunere a copiilor legalizate ale documentelor, înlocuindu-se cu certificarea conformității cu originalul de către persoana care are atribuții desemnate în acest sens. Prin excepție, pe perioada instituirii stării de alertă, de necesitate sau de urgență, în baza autonomiei universitare, se poate realiza înscrierea online prin încărcarea documentelor de către studenți, cu asumarea responsabilității de către aceștia cu privire la autenticitatea și corespondența dintre documentele digitale/scanate și cele originale.

 ART. 34

 Examenele de finalizare a studiilor se pot organiza, de regulă, în trei sesiuni, în perioadele stabilite de senatele instituției organizatoare, din care două sesiuni în anul universitar curent și o sesiune în luna februarie a anului universitar următor.

 ART. 35

 (1) Modalitatea de desemnare și componența comisiilor pentru examenele de absolvire/licență/diplomă și disertație și a comisiilor pentru soluționarea contestațiilor se stabilesc prin regulamentul propriu.

 (2) Membrii comisiilor pentru examene și ai comisiilor pentru analiza și soluționarea contestațiilor nu se pot afla cu cei examinați sau între ei în relație de soți, afini și rude până la gradul al III-lea inclusiv, conform legii.

 (3) Componența comisiilor pentru examenele de absolvire/licență/diplomă și disertație și a comisiilor pentru soluționarea contestațiilor se publică pe site-ul web al instituției.

 (4) Conducerea instituției organizatoare și comisiile de examen poartă întreaga responsabilitate pentru organizarea și desfășurarea examenelor de finalizare a studiilor.

 ART. 36

 (1) Contestațiile se depun și se rezolvă conform regulamentului propriu, exclusiv la nivelul instituției de învățământ superior care a organizat examene de absolvire/licență/diplomă și disertație.

 (2) Deciziile comisiilor de analiză și soluționare a contestațiilor sunt definitive.

 (3) Rezultatele obținute la probele orale, de aptitudini sportive sau artistice nu pot fi contestate.

 ART. 37

 (1) Regulamentul propriu cuprinde prevederi exprese privind măsurile luate de instituțiile organizatoare pentru asigurarea originalității conținutului lucrărilor ce urmează a fi susținute, analiza de similitudini și obligațiile studenților în situația depășirii procentului maxim de similitudine acceptat, precum și prevederi exprese ce vizează interzicerea comercializării de lucrări științifice în vederea facilitării falsificării de către cumpărător a calității de autor al unei lucrări de absolvire, licență/diplomă sau de disertație.

 (2) Instituția de învățământ superior are obligația ca înainte de prezentarea și susținerea lucrărilor de absolvire, licență/diplomă și disertație să realizeze analiza de similitudini, utilizând unul din programe recunoscute la nivel național și aprobate prin ordin al ministrului educației. Instituția de învățământ superior poate utiliza suplimentar și alt program de identificare a similitudinilor, conform regulamentului propriu. Rapoartele de similitudini se includ în dosarul de examen.

 (3) În regulamentul propriu instituția de învățământ superior va stabili procentul maxim de similitudine acceptat pentru lucrările de absolvire, licență/diplomă și disertație, precum și modul în care se realizează verificarea.

 (4) Analiza și interpretarea rezultatului raportului de similitudini sunt realizate de către persoana/persoanele desemnată/desemnate de instituția de învățământ superior, conform regulamentului propriu.

 (5) Autorii lucrărilor de absolvire, licență/diplomă și disertație răspund pentru asigurarea originalității conținutului acestora. Îndrumătorii lucrărilor de absolvire, licență/diplomă și disertație au obligația de diligență în ceea ce privește verificarea conformității lucrărilor științifice în raport cu cerințele specifice unei creații originale.

 (6) Instituția de învățământ superior are obligația de a introduce în regulamentul propriu prevederi referitoare la susținerea examenelor de finalizare de către studenții cu dizabilități/nevoi educaționale speciale, conform prevederilor <LLNK 12024 4481 50NU01 0 46>Ordinului ministrului educației nr. 4.481/2024 pentru aprobarea <LLNK 12024 0110NU01 0 8>Normelor privind accesibilizarea învățământului superior pentru persoanele cu dizabilități.

 (la 31-12-2024 Articolul 37 , Capitolul V a fost completat de <LLNK 12024 7843 50NU01 0131>Punctul 9. , Articolul I din ORDINUL nr. 7.843 din 2024)

 ART. 38

 Diplomele pentru absolvenții care au promovat examenul de finalizare a studiilor se eliberează gratuit de către instituția organizatoare în termen de cel mult 12 luni de la data promovării.

 ART. 39

 (1) Până la eliberarea diplomei, dar nu mai mult de 12 luni de la data promovării, absolvenții care au promovat examenul de finalizare a studiilor primesc adeverințe privind finalizarea studiilor.

 (2) Adeverința privind finalizarea studiilor conferă titularului aceleași drepturi legale ca și actul de studii și este necesar să conțină funcția, numele, prenumele și semnătura persoanelor din instituție aflate în funcție la data completării (rector, secretar-șef universitate, decan, secretar-șef facultate), sigiliul instituției, precum și următoarele informații:

 a) domeniul de studii universitare;

 b) programul de studii;

 c) perioada de studii;

 d) media anilor de studii;

 e) media examenului de finalizare a studiilor;

 f) statutul de acreditare/autorizare de funcționare provizorie, forma de învățământ, limba de predare, locația geografică, numărul de credite și actul normativ care le stabilește (hotărâre a Guvernului, ordin al ministrului, după caz);

 g) numărul ordinului de ministru/scrisorii de acceptare/ aprobării de școlarizare/atestatului de recunoaștere a studiilor - pentru studenții străini.

 (3) Absolvenții programelor de studii universitare din cadrul învățământului superior dual primesc, după absolvirea studiilor, o adeverință care atestă perioada în care studentul a desfășurat activități de învățare prin muncă.

 (4) Absolvenților li se eliberează, de regulă, o singură adeverință de finalizare a studiilor. În cazul pierderii sau distrugerii, la cerere, se eliberează o nouă adeverință, cu un nou număr de înregistrare, al cărei termen de valabilitate se încadrează în perioada de maximum 12 luni calculată de la promovarea examenului de finalizare a studiilor.

 (5) Absolvenții care nu au susținut sau nu au promovat examenul de finalizare a studiilor primesc, la cerere, o adeverință privind absolvirea fără examen de finalizare a studiilor. Această adeverință este întocmită și eliberată de instituția de învățământ superior absolvită și cuprinde următoarele elemente minimale obligatorii:

 a) domeniul de studii universitare;

 b) programul de studii/specializarea;

 c) perioada de studii;

 d) media anilor de studii;

 e) statutul de acreditare/autorizare de funcționare provizorie, forma de învățământ, limba de predare, locația geografică, numărul de credite și actul normativ care le stabilește (hotărâre a Guvernului, ordin al ministrului, după caz);

 f) numărul ordinului de ministru/scrisorii de acceptare la studii/aprobării de școlarizare/adeverinței de recunoaștere a studiilor - pentru studenții străini;

 g) funcția, numele, prenumele și semnătura persoanelor din instituție aflate în funcție la data completării (rector, secretar-șef universitate, decan, secretar-șef facultate) și sigiliul instituției.

 (6) În cazul instituțiilor de învățământ superior desființate, suplimentul la diplomă se completează și se eliberează de către instituția de învățământ universitar acreditată care a organizat examenul de finalizare a studiilor universitare, în baza situației școlare/foii matricole cu care absolventul a fost admis să susțină examenul de finalizare a studiilor, respectiv a documentelor eliberate de către Arhivele Naționale, serviciile județene/ Serviciul Municipiului București ale/al Arhivelor Naționale sau de către instituțiile unde a fost depusă arhiva instituției desființate, după caz.

 ART. 40

 Absolvenții promoțiilor anterioare se pot înscrie la examenele de finalizare a studiilor în sesiunile programate.

 ART. 41

 Prezenta metodologie-cadru se aplică începând cu sesiunile de examene de finalizare a studiilor aferente promoției anului universitar 2023-2024.

 -----